خوارزم

خوارزم وسط ایشیا کے ایک قدیم ریاست جو دریائے جیحوں کے طاس میں پھیلی ہوئی تھی۔ اب یہ علاقہ ازبکستان میں شامل ہے۔ زمانہ قدیم میں، یہ علاقہ تہذیب کا ایک اہم مرکز تھا۔ چھٹی صدی قبل مسیح میں اس پر سائرس اعظم کا قبضہ ہوا۔ چوتھی صدی قبل مسیح میں خود مختار ہو گیا۔ ساتوں صدی عیسوی میں، اس پر عربوں نے قبضہ کر لیا اور یہاں لوگ حلقہ بگوش اسلام ہو گئے۔ 995ء میں، یہ علاقہ خوارزمی امیروں کے تخت متحد ہو گیا۔ رغنج دار الحکومت تھا جو تجارت اور صنعت و حرف کے ساتھ عربی تعلیم کا بھی اہم مرکز تھا۔ بارہویں صدی کے آخر میں خوارزم نے سلجوقی ترکوں سے آزادی حاصل کی جو عربوں کے جانشین تھے۔ بعد ازاں اپنی سلطنت کو وسعت دی۔ تیرھویں صدی کی ابتدا میں یہ سلطنت بحیرہ خزر سے سمرقند اور بخارا تک پھیلی ہوئی تھی۔ 1221ء میں چنگیز خان نے اس علاقے پر حملہ کیا اور دار الحکومت کو تباہ و برباد کر دیا۔ چودھویں صدی میں امیر تیمور نے خوارزم کو ملیامیٹ کیا۔ 1505ء میں اس پر ازبک قابض ہو گئے اور خیوا دار الحکومت بنا۔ اس جگہ اب بھی زمانۂ قدیم کے قلعوں کے کھنڈر ملتے ہیں۔

 حوالہ جات 

زمرہ:ایران کے تاریخی خطے
زمرہ:ایرانی اقوام
زمرہ:ایرانی ممالک اور سرزمینیں
زمرہ:ایشیا کے سابقہ ممالک
زمرہ:تاریخ ازبکستان
زمرہ:تاریخ فارس
زمرہ:ترکستان
زمرہ:منقسم خطہ جات
زمرہ:وسط ایشیا
زمرہ:تاریخی خطے
زمرہ:بحیرہ ارال
زمرہ:ایران کی مملکتیں اور سلطنتیں
زمرہ:وسطی ایشیا کے سابقہ ممالک
زمرہ:تاریخ ترکمانستان
زمرہ:تاریخ قازقستان
زمرہ:تاریخ تاجکستان
زمرہ:ترکمانستان